নতুন বছরেই সুখবর, ১৬ জানুয়ারি শিলিগুড়ির মাটিগাড়ায় মহাকাল মন্দিরের শিলান্যাস মুখ্যমন্ত্রীর

ওয়েবডেস্ক- নতুন বছরের (New Year 2026) শুরুতেই রাজ্যবাসীর স্বপ্ন পূরণে তৎপর মুখ্যমন্ত্রী মমতা বন্দ্যোপাধ্যায় (Mamata Banerjee) । ১৬ জানুয়ারি (16 January) শিলিগুড়ির (Siliguri) মাটিগাড়ায় (Matigara) মহাকাল মন্দিরের (Mahakal Temple) শিলান্যাস করবেন মুখ্যমন্ত্রী। জোরকদমে তারই প্রস্তুতি চলছে। বন্যা বিধ্বস্ত উত্তরবঙ্গ পরিদর্শনে গিয়ে মহাকাল মন্দির তৈরির কথা জানিয়েছিলেন মুখ্যমন্ত্রী মমতা বন্দ্যোপাধ্যায়। এবার সেই মন্দিরের শিলান্যাসের দিনক্ষণ চূড়ান্ত করা হল। জানুয়ারি মাসের মাঝামাঝি ফের উত্তরবঙ্গে যাচ্ছেন মুখ্যমন্ত্রী। এই মন্দির গড়ে উঠবে পর্যটন দফতরের তত্ত্বাবধানে এই মন্দির গড়ে তোলা হবে। মাটিগাড়ার প্রায় ৫৪ বিঘা জমিতে গড়ে উঠবে মহাকাল মন্দির। মন্দিরের পাশাপাশি তৈরি হবে আধুনিক সাংস্কৃতিক কেন্দ্র। এমনটাই জানিয়েছিলেন মুখ্যমন্ত্রী।

ইতিমধ্যেই জমির একদিকে মাটি ভরাটের কাজ শুরু হয়ে গিয়েছে। শিলিগুড়ির মেয়র গৌতম দেব নিজে গিয়ে এলাকা পরিদর্শজন করেছেন। এই মন্দির আগামীদিনে দেশের অন্যতম বড় পর্যটন কেন্দ্র হিসেবে গড়ে উঠবে এমনটাই আশা মুখ্যমন্ত্রীর।

গত বছর অক্টোবরে বন্যা ও ধসে ক্ষতিগ্রস্ত বিপর্যস্ত হয় উত্তরবঙ্গ। ক্ষয়ক্ষতি খতিয়ে দেখতে একাধিকবার উত্তরবঙ্গে ছুটে যান মুখ্যমন্ত্রী। সেখান থেকে ফেরার পথে শিলিগুড়িতে মহাকাল মন্দির তৈরির ইচ্ছে প্রকাশ করেন মুখ্যমন্ত্রী। প্রকল্পের কাজ সুষ্ঠুভাবে করার জন্য একটি ট্রাস্টি বোর্ডও গঠন করা হয়। মন্ত্রিসভা থেকে অনুমোদন মেলে। এবার নতুন বছরের শুরুতেই শিলান্যাস হতে চলেছে মহাকাল মন্দির। আজই গঙ্গাসাগরে মুড়িগঙ্গা নদীর উপর সেতুর শিলান্যাস করেন মুখ্যমন্ত্রী। এই সেতু নির্মাণ হলে কলকাতা থেকে গঙ্গাসাগর যাওয়া অনেক সহজ হবে। পর্যটন শিল্পেরও প্রসার ঘটবে।

আরও পড়ুন- গঙ্গাসাগরে লক্ষ্মীর ভাণ্ডার নিয়ে বিরাট মন্তব্য মুখ্যমন্ত্রীর

সামনেই বিধানসভা নির্বাচন। এবছর উত্তরবঙ্গকে বাড়তি গুরুত্ব দিচ্ছে শাসক দল। কারণ উত্তরবঙ্গ বিজেপির শক্ত ঘাঁটি বলেই পরিচিত। ভোটের আগেই উত্তরবঙ্গকে বাড়তি গুরুত্ব শাসক দল। নির্বাচনের আগে শিলিগুড়িতে মহাকাল মন্দিরের শিলান্যাস কি শাসকদলকে বাড়তি মাইলেজ দেবে, সেটাই এখন দেখার।