মুরগির দানার কারখানা নিয়ে সমস্যায় মাল্লাগুড়ির বাসিন্দারা, দেখুন কী অবস্থা

শিলিগুড়ি: শিলিগুড়ি (Siliguri) পুরসভার ৪৬ নম্বর ওয়ার্ডের মাল্লাগুড়ি টি অকশন রোডের বাসিন্দারা চরম সমস্যায় পড়েছেন একটি মুরগির দানার কারখানা থেকে ছড়ানো দূষণে। অভিযোগ, কারখানার বর্জ্য বাতাসে মিশে চারদিকে ছড়িয়ে পড়ছে। ফলে গোটা এলাকায় ছড়িয়েছে দুর্গন্ধ ও অস্বাস্থ্যকর পরিবেশ (District News)।

স্থানীয়দের অভিযোগ, বাতাসে উড়ে আসা নোংরা কণা রান্নার খাবারে পড়ছে, হাঁটাচলার সময়ও অসুবিধায় পড়তে হচ্ছে। শিশু থেকে প্রবীণ, সকলের স্বাস্থ্য নিয়ে আশঙ্কা বাড়ছে।

আরও পড়ুন: প্রাতঃভ্রমণে বেরিয়ে বিরল প্রজাতির কচ্ছপ উদ্ধার নদিয়ার বাসিন্দার

এলাকাবাসীরা সতর্ক করেছেন, প্রশাসন যদি দ্রুত ব্যবস্থা না নেয়, তবে তারা বিক্ষোভে নামতে বাধ্য হবেন। সমস্যার সমাধানে পুরসভা ও সংশ্লিষ্ট দফতরের জরুরি হস্তক্ষেপ দাবি করেছেন তারা।