খগেন মুর্মুকে দেখতে শিলিগুড়িতে হাসপাতালে শুভেন্দু

শিলিগুড়ি, রীনা কুমার: খগেন মুর্মুকে (Khagen Murmu) দেখতে শিলিগুড়িতে (Shiliguri) এলেন শুভেন্দু অধিকারী (Shuvendu Adhikari) । এদিন রাজ্য সরকারকে কটাক্ষ করে রাজ্যের বিরোধী দলনেতা বলেন, ‘১ লক্ষ ২০ হাজারে বাড়ি হয় না”

রাজ্যের বিরোধী দলনেতা শুভেন্দু অধিকারী বৃহস্পতিবার সকালে পৌঁছান উত্তরবঙ্গ সফরে। বাগডোগরা বিমানবন্দরে নামতেই তিনি জানান, এই সফরের প্রধান উদ্দেশ্য হল মালদার সাংসদ খগেন মুর্মুর খোঁজ নেওয়া। বর্তমানে খগেন মুর্মু শিলিগুড়ির একটি বেসরকারি নার্সিংহোমে চিকিৎসাধীন। এদিন বাগডোগরা থেকে সরাসরি নার্সিংহোমে যান শুভেন্দু অধিকারী। সেখানে সাংসদের সঙ্গে কিছুক্ষণ কথা বলেন, তাঁর শারীরিক অবস্থার খবর নেন চিকিৎসকদের কাছ থেকে।

এদিন সাংবাদিকদের প্রশ্নের উত্তরে শুভেন্দু অধিকারী রাজ্য সরকারের নীতির তীব্র সমালোচনা করে বলেন, “এক লক্ষ বিশ হাজার টাকায় বাড়ি হয় না, কমপক্ষে পাঁচ লক্ষ টাকা দেওয়া উচিত।”

আরও পড়ুন- সাত সকালে ফের অভিযানে ইডি, এবার কোথায় হানা?

এই মন্তব্যের মাধ্যমে তিনি রাজ্যের আবাসন প্রকল্প নিয়ে প্রশ্ন তোলেন এবং দাবি করেন—সরকার বাস্তব পরিস্থিতি থেকে বিচ্ছিন্ন।

শুভেন্দু অধিকারী আরও জানান, তাঁর একাধিক কর্মসূচি রয়েছে। উত্তরবঙ্গের বিভিন্ন এলাকায় সংগঠনের অবস্থা খতিয়ে দেখবেন তিনি।

উল্লেখ্য, বন্যা বিপর্যস্ত উত্তরবঙ্গে পরিদর্শনে গিয়ে মানুষের ক্ষোভের সামনে পড়েন মালদার উত্তরের সাংসদ খগেন মুর্মু ও শিলিগুড়ির সাংসদ শঙ্কর ঘোষ। দুজনের আক্রান্ত হন। একদল মানুষ তাদের দিকে তেড়ে আসে। ভয়ঙ্করভাবে আক্রান্ত হন খগেন মুর্মু। তার নাক মুখ ফেটে অঝোরে রক্ত ঝরতে থাকে। তড়িঘড়ি কেন্দ্রীয় বাহিনীর সহায়তায় তাঁকে গাড়িতে তুলে নিয়ে হাসপাতালে নিয়ে যাওয়া হয়। হাসপাতাল সূত্রে জানানো হয়, চোখের নিচের মারাত্মক চোট পেয়েছেন খগেন মুর্মু। তাঁকে হাসপাতালে দেখতে যান মুখ্যমন্ত্রী মমতা বন্দ্যোপাধ্যায়। এই ঘটনার পর থেকেই উত্তপ্ত রাজ্য রাজনীতি।

দেখুন আরও খবর-